google/wiki40b huggingface dataset:
Eurydamas (Argonaut)

Eurydamas (starogr. Εὐρυδάμας – Eurydamas) je v gréckej mytológii syn Ktimena z Dolopie, alebo podľa inej verzie syn Ira a jeho manželky Démónassy.
Eurydamas pochádzal z Dolopie, kde býval pri jazere Xynian. Ako mnohí grécki hrdinovia, aj on sa pridal k Argonautom, ktorí sa pod velením Iasóna na lodi Argó vydali na cestu do Kolchidy, aby odtiaľ priniesli zlaté rúno.
Cestou potom s nimi prežil mnohé dobrodružstvá. Slávna výprava Argonautov nakoniec nielenže dosiahla svoj cieľ, ale bola slávna aj tým, že nikto z jej účastníkov nezahynul. Po veľkolepých obetiach sa všetci šťastne vrátili do svojich domovov.
Pringy (Seine-et-Marne)

Poloha

Obec má rozlohu 4,1 km². Najvyšší bod je položený 79 m n. m. a najnižší bod 40 m n. m.

Obyvateľstvo

Počet obyvateľov obce je 2 459 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
KEPD 350

Konštrukcia a vlastnosti

KEPD 350 je dlhá 5 m a rozpätie krídel má 2,04 m. Krídla sa nachádzajú v zloženej polohe v hornej časti strely a roztvárajú sa po odhodení z materského lietadla. Celková hmotnosť strely je 1 400 kg, pričom bojová časť MEPHISTO váži 481 kg. MEPHISTO (Multi-Effect Penetrator, HIgh Sophisticated and Target Optimised) je kumulatívna bojová hlavica, navrhnutá tak, aby bola schopná lepšie preniknúť k dobre chráneným cieľom. Strela je vybavená inteligentným a programovateľným zapaľovačom PIMPF (Programmable Intelligent Multi-Purpose Fuze), ktorý je schopný počítať jednotlivé poschodia. Priebojná časť tak môže explodovať na vopred naprogramovanom poschodí. Strela by mala byť schopná preraziť betón s hrúbkou 6 m. Vďaka modulárnej architektúre môžu byť KEPD 350 nakonfigurované podľa jednotlivých misií a v budúcnosti potenciálne prepracované pri relatívne nízkych nákladoch.
Je poháňaná prúdovým motorom Williams P8300-15, vďaka ktorému dosahuje vo veľmi nízkych nadmorských výškach cestovnú rýchlosť Mach 0,6 až 0,95. Dolet strely je viac ako 500 km, čo umožňuje jej odpálenie mimo dosah protivníkovej protivzdušnej obrany a zvyšuje tak bezpečnosť lietadla a posádky. Môže byť nasadená počas dňa i noci a za akéhokoľvek počasia. Letom vo výške 30 m nad terénom sa výrazne znižujú šance nepriateľa na včasné detegovanie a zneškodnenie strely. Maximálna výška, v ktorej môže byť KEPD 350 odhadzovaná, je 7 620 m.
Navigačný systém Tri-Tec kombinuje dáta z inerciálneho navigačného systému, družicového systému GPS, terénnej referenčnej navigácie a infračerveného senzora. Strela môže byť navádzaná aj bez použitia GPS a je vybavená systémom plánovania misie, ktorý určuje jej letovú dráhu. KEPD 350K pre Vzdušné sily Kórejskej republiky sa odlišujú od striel, dodaných Nemecku a Španielsku, novým GPS prijímačom. Tento prijímač od spoločnosti Rockwell Collins je vybavený modulom, ktorý chráni strelu pred elektronickým rušením.
Mairé-Levescault

Poloha

Obec má rozlohu 17,38 km². Najvyšší bod je položený 159 m n. m. a najnižší bod 130 m n. m.

Obyvateľstvo

Počet obyvateľov obce je 568 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
PCI-X

PCI-X (Peripheral Component Interconnect Extended) je v informatike štandard počítačovej zbernice pre rozširujúce karty. Bola navrhnutá ako spätne kompatibilná náhrada zbernice PCI 2.3, voči ktorej zdvojnásobuje šírku dátovej zbernice, zvyšuje maximálnu frekvenciu a upravuje komunikačné protokoly. Spätná kompatibilita je zabezpečená použitím rovnakej architektúry, protokolu a konektorov. Zbernica PCI-X nenahradila zbernicu PCI, pretože sa dostatočne nerozšírila. Nástupcom zbernice PCI tak bola až zbernica PCI-Express.

História

Zbernicu PCI-X vyvinuli v roku 1998 spoločnosti IBM, HP a Compaq ako náhradu existujúcej PCI zbernice, ktorá už nedokázala uspokojiť potreby najvýkonnejších zariadení na vysokú dátovú priepustnosť (sieťové karty pre Gigabitový Ethernet, Fibre Channel, Ultra3 SCSI i klasické IDE PATA radiče a ďalšie zariadenia).

Technický popis

PCI-X upravuje PCI štandard zdvojnásobením maximálnej frekvencie (z 66 MHz na 133 MHz), rozšírením dátovej zbernice na 64 bitov a tým sa razantne zvýšila dátová priepustnosť. Teoretická maximálna prenosová rýchlosť dát je u PCI-X až 1,064 GB/s, v porovnaní s 532 MB/s štandardnej PCI zbernice. PCI-X prinieslo niektoré vlastnosti, ktoré umožňujú zachovať beh počítača aj v prípade poruchy na niektorej karte - chybné karty sa môžu znovu nakonfigurovať alebo odpojiť. PCI-X všeobecne zachováva spätnú kompatibilitu s PCI 2.x. Karty PCI-X je možné použiť v PCI slote, len na základných doskách, ktoré podporujú napájanie 3,3 V. V zbernici PCI-X môžu pracovať 3,3 V PCI karty. Karty PCI-X a PCI môžu byť používané na PCI-X zbernici súčasne, ale rýchlosť je potom limitovaná najpomalšou kartou. Napríklad PCI 2.3 zariadenia bežiace na 32 bitoch a 66 MHz, ktoré je zapojené do PCI-X 133 MHz zbernice, zníži rýchlosť zbernice na 266 MB/s.

PCI-X 2.0

V roku 2003 PCI SIG ratifikovalo PCI-X 2.0. Prinieslo 2 nové verzie 266 MHz a 533 MHz, množstvo prenesených dát sa zvýšilo na 2,15 GB/s a 4,3 GB/s. Ďalej bolo vybavené podporou ECC (Error Correction Code), ktoré automaticky opravuje chyby vzniknuté pri prenose dát, 16 bitovým rozhraním, ktoré umožňuje použiť zariadenie obmedzené miestom, napríklad integrované RAID radiče. Podobne ako u PCI Express boli pridané PtP funkcie, ktoré dovoľujú zariadeniam na zbernici komunikovať jednému s druhým, bez toho, aby pri tom zaťažovali CPU alebo bus controller.
Dvojková číselná sústava

Z binárnej do desiatkovej sústavy (substitučná metóda)

Ak máme zadané číslo v dvojkovej sústave pomocou číslic x₀, x₁... xₖ potom jeho hodnotu v desiatkovej sústave získame takto:
Príklad:
(11010110)B = 1 · 2⁷ + 1 · 2⁶ + 0 · 2⁵ + 1 · 2⁴ + 0 · 2³ + 1 · 2² + 1 · 2¹ + 0 · 2⁰ =
= 1 · 128 + 1 · 64 + 0 · 32 + 1 · 16 + 0 · 8 + 1 · 4 + 1 · 2 + 0 · 1 = 128 + 64 + 16 + 4 + 2 = 214
Číslo 11010110 v dvojkovej sústave je 214 v desiatkovej sústave (stačí sčítať tie sčítance, ktoré sú násobené 1).

Z desiatkovej do binárnej sústavy (metóda delenia základom)

Ak chceme previesť číslo z desiatkovej sústavy do dvojkovej sústavy, musíme číslo deliť základom sústavy – číslom 2, až pokiaľ nedostaneme podiel rovný nule. Po každom delení zapíšeme zvyšok, pričom zvyšok po prvom delení je cifra najnižšieho (nultého) rádu, zvyšok po druhom delení udáva cifru prvého rádu atď.
Príklad:
215 : 2 = 107;  zv. 1
107 : 2 = 53;   zv. 1
53 : 2 = 26;    zv. 1
26 : 2 = 13;    zv. 0
13 : 2 = 6;     zv. 1
6 : 2 = 3;      zv. 0
3 : 2 = 1;      zv. 1
1 : 2 = 0;      zv. 1
Číslo 215 v desiatkovej sústave je 11010111 (zvyšky zapísané v poradí zdola hore) v binárnej sústave.

Dejiny

Prvý známy opis číselnej sústavy pozostávajúcej len z dvoch znakov zaviedol staroindický matematik Pingala v 3. storočí pred Kr. Táto sústava však neobsahovala nulu.
Polícia

Polícia je ozbrojený bezpečnostný orgán štátu alebo menšej samosprávnej jednotky (autonómnej oblasti, obce, letiska, prístavu), určený najmä na udržiavanie vnútorného poriadku prostredníctvom preventívnej a represívnej činnosti. Príslušník/príslušníčka policajného zboru sa nazýva policajt/policajtka.

Etymológia

Slovenské slovo polícia bolo prebraté z lat. politia, ktoré vzniklo polatinčením starogr. πολιτεία (politeia) používaného v súvislosti s občianstvom, občianskym poriadkom a riadením spoločnosti. Tento výraz bol odvodený z starogr. πόλις (polis), čím sa označoval mestský štát.

Polícia na Slovensku

Úlohy polície na Slovensku plní Policajný zbor, obecná a mestská polícia a Vojenská polícia.
Viella (Gers)

Poloha

Obec má rozlohu 22,02 km². Najvyšší bod je položený 250 m n. m. a najnižší bod 109 m n. m.

Obyvateľstvo

Počet obyvateľov obce je 531 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sparté (mytológia)

Sparté alebo Sparta (starogr. Σπάρτα, Σπάρτη – Sparta, Sparté, lat. Sparta) je v gréckej mytológii dcéra spartského kráľa Euróta(alebo riečneho boha Eurota), manželka kráľa Lakedaimóna.
Lakedaimón menom svojej manželky Sparty, nazval hlavné mesto novozaloženého lakedaimónskeho kráľovstva, neskôr presláveného udatnosťou mužov, tvrdou výchovou a krásou žien.
Z manželstva Lakedaimóna a Sparty sa narodili synovia Amyklas a Himeros a dcéry Eurydika, Asiné a Kleodiké. Následníkom trónu sa stal Amyklas, ktorý neskôr založil mesto Amyklai.
V mýtoch sa Sparta a Lakedaimón objavujú pomerne neskoro. Hoci Sparta už existovala v mykénskom období, po dórskom vpáde mesto opäť založili až okolo roku 950 pred Kr. s oficiálnym názvom Lakedaimón a tento názov sa hlavne u nespartského gréckeho obyvateľstva udržal až do druhého storočia pred Kr.
Dombasle-en-Argonne

Poloha

Obec má rozlohu 11,68 km². Najvyšší bod je položený 318 m n. m. a najnižší bod 207 m n. m.

Obyvateľstvo

Počet obyvateľov obce je 420 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mladá železná doba

Mladá železná doba alebo mladšia železná doba (alebo lingvisticky nesprávne …doba železná) je rôzne datovaný mladší úsek železnej doby. V strednej Európe sa označuje ako laténska doba.
Ohýbanie (tvárnenie)

Ohýbanie je tvárnenie, pri ktorom sa materiál na vonkajšom polomere ohybu naťahuje a vo vnútornom polomere sa stláča.
Kovy ohýbame najmä za studena (do hrúbky 4 mm).
Pavol Austerlitzer

Životopis

Prívrženec reformácie, exulant z Moravy. Rektor latinskej školy v Banskej Bystrici (1623).
Sanuki (provincia)

Provincia Sanuki (jap. 讃岐国 – Sanuki no kuni) bola stará japonská provincia na ostrove Šikoku, na ktorej území sa dnes rozkladá prefektúra Kagawa. Provincia hraničila s provinciami Awa a Ijo. Cez úžinu Naruto hraničila tiež s provinciou Awadži. Administratívne bola začlenená do Nankaidó. Osídlená bola 7. storočí a pôvodne pozostávala zo severovýchodnej časti Šikoku a ostrovov Awaku vo Vnútornom mori.
Predpokladá sa, že starobylé hlavné mesto provincie sa nachádzalo neďaleko súčasného moderného mesta Sakaide, ale ešte nebolo objavené. Takamacu sa vyvinulo ako hlavné sídlo provincie v stredoveku.
V období Sengoku, provincii Sanuki vládol klan Mijoši. Klan Mijoši bol napadnutý klanom Čósokabe z provincie Tosa a stratil provinciu Sanuki. Nakoniec Čósokabe prehral v bitke proti Hidejošimu Tojotomimu a Sanuki pripadla jeho mužom.
V období Edo bola provincia Sanuki rozdelená na päť častí; tri han v Takamacu, Marugame, Tadocu, časť v priamej držbe šógunov a časť Cujama, ktorej hlavná časť bola na Honšú. Ostrovy Naošima a Šódošima boli oddelené od provincie Bizen a pripojené k provincii Sanuki.
Štefan Rysuľa

Životopis

Študoval na Učiteľskom ústave v Spišskej Novej Vsi, externe absolvoval Pedagogickú fakultu Slov. univerzity na jej odbočke v Banskej Bystrici (1946 – 1949). Pôsobil ako učiteľ, školský inšpektor, stredoškolský profesor, do odchodu na dôchodok učiteľ vo Važci (1953 – 1960). Do slovenského literárneho kontextu sa zaradil lyrizovanou prózou s príznačnou štylizáciou regionálnych a folkloristických prvkov. Autor románov s tematikou ľudovej povesti, autobiografických a historických prvkov. Posmrtne vyšli jeho spomienkové básne v próze. V medzivojnovom období sa venoval aj publicistickej tvorbe. Amatérsky sa venoval aj ilustrácii a umeleckej fotografii.
Gadu-Gadu

Gadu-Gadu je poľský instant messaging klient. Finančný systém Gadu-Gadu spočíva na zobrazovaní reklamy. Rovnako ako pri ICQ, aj pri Gadu-Gadu sú jednotliví používatelia identifikovaní podľa čísel. Gadu-Gadu je najpopulárnejšia sieť IM v Poľsku.

Charakteristika

Originálny klient je vyvíjaný len pre operačný systém Microsoft Windows, protokol je ale podporovaný aj inými klientmi, napr. ďalším poľským klientom Tlen.pl, programom Miranda IM, Adium, Proteus (Apple Macintosh), Pidgin, Kopete (linux), AmiGG alebo taktiež transportom cez sieť XMPP.
Pre linux je používaný aj dobre známy u Poliakov EKG2, ktorý funguje ako plugin instant messanger s (GKT2 GUI - konzola UI) EKG2 je opensource projekt IM aplikácie pre UNIXove systémy Linux, BSD, SunOS, Solar, MacOS, MacOS X, BeOS, ale dostupný za podmienok GPL. Oficiálny klient Gadu-Gadu ponúka aj 150 „smajlíkov“.
Klient umožňuje: doručovanie správ v off-line móde užívateľov, posielanie súborov a VoIP.
Saulges

Poloha

Obec má rozlohu 21,81 km². Najvyšší bod je položený 112 m n. m. a najnižší bod 47 m n. m.

Obyvateľstvo

Počet obyvateľov obce je 312 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mutzig

Poloha

Obec má rozlohu 8,01 km². Najvyšší bod je položený 397 m n. m. a najnižší bod 180 m n. m.

Obyvateľstvo

Počet obyvateľov obce je 5 754 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karl Kraus

Život

Karl Kraus vyrastal v rodine jičínskeho židovského majiteľa papierne Jakoba Krausa a jeho manželky Ernestíny. V roku 1877 sa rodina presťahovala do Viedne, kde Kraus študoval na Viedenskej univerzite filozofiu a nemeckú literatúru. 
Od roku 1896 pôsobil ako herec, divadelný režisér. Krátko pôsobil v skupine Jung Wien, ktorá sústreďovala popredné osobnosti kultúrnej Viedne, napr. básnik Peter Altenberg, dramatik Hermann Bahr a spisovatelia Hugo von Hofmannsthal a Felix Salten. Od roku 1897 pôsobil ako novinár. 
Od roku 1899 vydával vlastné noviny, Die Fackel (Fakľa), v ktorých pranieroval pokrytectvo, korupciu, meštiacku morálku, nacionalizmus, pangermanizmus a v neposlednom rade aj psychoanalýzu. V prvom období mal viacero externých prispievateľov z radu umeleckých profesií. Do Die Fackel písali napr. spisovateľ Peter Altenberg, básnik Richard Dehmel, kabaretiér a novinár Egon Friedell, maliar Oskar Kokoschka, židovská poetka Else Lasker-Schüler, architekt Adolf Loos, spisovateľ Heinrich Mann, hudobný skladateľ Arnold Schönberg, švédsky dramatik August Strindberg, básnik Georg Trakl, spisovateľ Frank Wedekind, pražský spisovateľ Franz Werfel alebo britskí spisovatelia Houston Stewart Chamberlain a Oscar Wilde. Od roku 1911 publikoval Kraus už iba svoje vlastné články. Vydával ju až do svojej smrti (posledné číslo vyšlo vo februári 1936). Celkom vyšlo 922 zošitov o dohromady viac ako o 20 000 stranách. (Krausovým zvykom ale bolo vydávať dvoj-, troj- i štvorčíslia, takže niektoré vydania mali cez 300 strán).
Okrem žurnalistiky sa venoval aj esejistike. Predniesol na 700 verejných prednášok na literárne témy (Bertolt Brecht, Gerhart Hauptmann, Johann Nepomuk Nestroy, Johann Wolfgang Goethe a William Shakespeare). Pri prednáškach tiež spieval sprevádzaný na klavíri (prespieval tak sám viedenskému publiku napr. Offenbachove operety). Poriadal prednáškové turné, o. i. aj v českých krajinách.
Kraus sa nikdy neoženil, napriek tomu, že sa od roku 1913 až do svojej smrti vážne uchádzal o českú barónku Sidoniu Nádhernú, ktorú navštevoval na jej sídle vo Vrchotových Janoviciach. Jedným z dôvodov, prečo barónka Nádherná odmietla jeho ponuky, bol básnik Rainer Maria Rilke, ktorý bol iný jej blízky priateľ, ktorý jej sobáš s Krausom vyhovoril. 
Karl Kraus bol známy svojím nízkym sebavedomím (aj cez svoje časté verejné vystúpenia) a jeho mizantropia bola legendárna. 
Kraus trpel stavom, ktorý je označovaný ako „židovská sebanenávisť“. Jeho publikačná činnosť bola silno antisemitsky orientovaná (keď hovoril o nemeckom judaizme, používal termíny ako „myšina“ atď.). V roku 1898 sa dostal do konfliktu so zakladateľom sionizmu Theodorom Herzlom. O rok neskôr sa židovskej viery verejne zriekol a medzi rokmi 1911 až 1923 bol dokonca členom Katolíckej cirkvi. Jeho kmotrom pri krste bol architekt Adolf Loos.
V roku 1936 zomrel vo  Viedni na srdcovú embóliu.
Medzi jeho obdivovateľov patril napríklad Karel Čapek.
Østlandet

Prírodné pomery

Región je na severe a na západe ohraničený horami, na východe hranicou so Švédskom. Hranica s regiónom Sørlandet je menej zreteľná. Hory regiónu dosahujú 2 469 m n. m. v Jotunheimene, kde je zároveň najvyšší vrchol severských krajín na východ od Grónska. Ďalšie dobre známe pohorie je Dovrefjell na severe a Rondane na severovýchod od Lillehammeru. V náhornej plošine Hardangervidda sa región stretáva s regiónom Vestlandet. Údolia sa zarezávajú do hôr, z východu na západ sa tiahnu hlavné údolia Østerdalen, Gudbrandsdalen, Valdres, Hallingdal, Numedal a údolie Telemarku. Østerdalen je obklopený väčšinou pomerne plochými územiami s ihličnatými lesmi, ale zvyšok územia leží v hlboko zarezaných údoliach.
Územie okolo Oslofjordu a smerom na severovýchod je pomerne ploché, s pásmi ekonomicky intenzívne využívanej krajiny, predovšetkým v oblastiach Hedemarken, Toten, Hadeland a Ringerike. Hustota zaľudnenia je v rovinách najvyššia a zhruba 40% obyvateľov žije vo vzdialenosti do 200 km od Osla. Množstvo ostrovčekov chráni pobrežie a v lete je rajom plavcov a jachtárov.

Ľudia, kultúra a tradície

Nórske dialekty na juhovýchode Nórska sa odlišujú svojím prízvukom, ktorý je pre ostatných Nórov nezameniteľný, ale odlišuje sa aj pravopisom, slovnou zásobou a hláskoslovím. Najviac odlišné sú však dialekty horských údolí, zatiaľ čo štandardná nórčina (bokmål) sa používa predovšetkým okolo mesta Oslo.
Horské údolia si udržali odlišnú kultúru s tradičnou architektúrou a ľudovou hudbou, krajovými jedlami a dialektom, z nich niektoré takmer nezrozumiteľné pre ostatných Nórov. Ráz týchto horských údolí je dnes ohrozený predovšetkým rekreantmi z iných častí krajiny, ktorí sem prichádzajú hlavne v zimnom období.
Východné lesy Finnskogen sú domovom etnických menšín prisťahovalcov z Fínska, ktorí sem prišli v 17. storočí. Svoj jazyk a kultúru si uchovali až do 20. storočia, dnes si udržujú len ľudové piesne a tradičné jedlá. Okolie Engerdalu obývajú najjužnejšie skupiny nórskych Laponcov.
Husto obývané pobrežie s dlhotrvajúcim priemyselným vývojom si vytvorilo silnú kultúrnu identitu pracujúcej triedy, ale rovnako tak sa uchovala pokojná konzervatívna kultúra rybárskych osád. V ostrom kontraste k tomu je Oslo, kde sa usadili Nóri z celej krajiny a tiež viac než 300 000 prisťahovalcov. Vyrástli tu mešity, sikhské a hindské svätyne i budhistické stúpy.
Razines

Poloha

Obec má rozlohu 14,73 km². Najvyšší bod je položený 134 m n. m. a najnižší bod 56 m n. m.

Obyvateľstvo

Počet obyvateľov obce je 242 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Paul Watzlawick

Štúdium

Strednú školu skončil v roku 1939. Na univerzite v Benátkach získal doktorát v odbore filozofia v roku 1949. Ďalej v roku 1954 vyštudoval na Univerzite Carla Junga v Zürichu a získal titul z analytickej psychoterapie. V roku 1957 pokračoval v jeho výskumnej kariére na Univerzite v El Salvatore. Paul Watzlawick bol jednou z najvplyvnejších a renomovaných postáv Mental Research Institute v Palo Alte odkiaľ sa terapeutický smer, ktorý prezentoval, označuje ako paloaltská škola.

Práca

V roku 960 ho pozval Donald deAvila Jackson robiť výskum v Mental Research Institute. V roku 1967 začal učiť psychiatriu na univerzite v Stanforde. Pokračoval v šľapajach Gregoryho Batesona a predstavil teóriu schizofrénie ako „dvojitej väzby“, ktorá popisuje stav, keď je človek uväznený vo vzájomne sa vylučujúcich očakávaniach, resp. v dvoch svetoch. Jeho ďalšia práca (1967) Pragmatics of Human Communication bola založená na Batesonovej teórii. Touto prácou urobil nezmazateľnú stopu v práci o teórii komunikácie. Vytvoril aj veľa ďalších vedeckých prínosov akými sú radikálny konštruktivizmus, teória komunikácie a tiež rodinná terapia. Jeho výskumy mali veľký vplyv na prácu Friedemanna Schulza von Thun. Vytvoril 5 základných axiómov teórie ľudskej komunikácie.
Fourbanne

Poloha

Obec má rozlohu 1,97 km². Najvyšší bod je položený 386 m n. m. a najnižší bod 255 m n. m.

Obyvateľstvo

Počet obyvateľov obce je 176 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tata (Maďarsko)

Názov

Názov obce Tata je zo slovanského/slovenského osobného mena Tata (podobne čes. Tatinný, srbs. Tatinac a podobne), ale môže sa myslieť aj slovanské/slovenské tata v zmysle otec. Ešte v 15. storočí sa spomína, že obec má "maďarské a slovenské obyvateľstvo".

Poloha a charakter mesta

Tata leží na riečke Által-ér, na brehoch veľkého Öreg-tó (Staré jazero). Mesto bez ústredného námestia má barokovú tvár (Eszterházyho palác) ponorenú v parkoch okolo Starého jazera a menšieho jazera (Anglická záhrada s umelými ruinami, palmovým skleníkom a okrasným minaretom (1840)).
Od 1727 (vyhnanie Turkov) rezidenčné parkové mesto Eszterházyovcov a ich staviteľa, architekta Jakuba Fellnera. 
Na Hősök tere (námestie Hrdinov) stojí vedľa historizujúcej budovy nemocnice synagóga (klasicizmus 1749), oproti vo svahu zadná (čelom k vstupnému portálu ľavá bočná) strana Paláca Eszterházyovcov evokujúca vidiecku barokovú architektúru. Zámok klesá spolu s terénom v parku k brehom Starého jazera. 
Na brehu Starého jazera (doprava loďou) stojí Tatský hrad (dnes Župné múzem Domokosa Kunyho, rímske základy, sčasti pevnostný charakter – vstupné mosty, vodná priekopa), na opačnej strane vo svahu barokový rímskokatolícky kostol.
V najnižších miestach odtoku Által-ér z jazera viacero mlynov (vizimalom, vodný mlyn).
Za hradom štvoruholníkové námestie s drevenou hodinovou vežou (Harangaláb), kapucínskym kostolom i modernou zástavbou (70. až 80. roky 20. st.).
Karibská volejbalová asociácia

Dejiny

CAZOVA vznikla v roku 1994 v Nassau, na Bahamách, ako nezisková organizácia. Zakladajúcimi členmi boli: Americké Panenské ostrovy, Bahamy, Barbados, Holandské Antily, Jamajka a Trinidad a Tobago.
Segestriidae

Rozšírenie

Pod starou kôrou je všade hojná šesťočka podkôrna (Segestria senoculata) s laločnatým hnedým pásikom na sivom brušku.
Saint-Julien-des-Landes

Poloha

Obec má rozlohu 28,31 km². Najvyšší bod je položený 66 m n. m. a najnižší bod 7 m n. m.

Obyvateľstvo

Počet obyvateľov obce je 1 331 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Andrézieux-Bouthéon

Poloha

Obec má rozlohu 16,28 km². Najvyšší bod je položený 435 m n. m. a najnižší bod 353 m n. m.

Obyvateľstvo

Počet obyvateľov obce je 9 675 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pitná voda

Pitná voda je sladká voda, nevyhnutná zložka ľudskej potravy. Jej zdrojom je zrážková voda, podzemná voda a s určitým obmedzením voda riek a jazier.
Voda je obsiahnutá (v určitom percente) aj v ľudskom organizme.
Na účely pitného režimu musí byť na Slovensku využívaná voda, ktorá vyhovuje podmienkam Nariadenia vlády SR č. 354/2006 Z. z., ktorým sa ustanovujú požiadavky na vodu určenú na ľudskú spotrebu a kontrolu kvality vody určenej na ľudskú spotrebu.
Kontrolu vody vo verejných vodovodoch vykonávajú prevádzkovatelia vodovodných systémov a úrady verejného zdravotníctva. 
Viac ako dve miliardy obyvateľov nemá v domácnosti dostupnú pitnú vodu. Najväčší počet obyvateľov bez prístupu k pitnej vode je v Indii, Etiópii, Nigérii a Číne.
Proyart

Poloha

Obec má rozlohu 9,86 km². Najvyšší bod je položený 93 m n. m. a najnižší bod 32 m n. m.

Obyvateľstvo

Počet obyvateľov obce je 622 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hamilkar Barkas

Hamilkar Barkas (po púnsky baraq = blesk) (asi 290 - 228 pred Kr.), bol kartáginský politik a vojenský veliteľ.
V prvej púnskej vojne bojoval na Sicílii. Opevnil sa na vrchu Erkte (dnes Monte Pellegrino pri Palerme), odkiaľ posielal menšie oddiely, aby prepadávali rímske vojsko alebo rímske územia v južnej Itálii. Ovládol pevnosť Eryx a kontroloval okolité územia. Keďže ho účinne nepodporovali z Kartága, po víťazstve Gaia Lutatia Catula pri Aigetských ostrovoch v roku 241 pred Kr. mu udelili plné moci na uzavretie mieru s Rímom. Po vojne nastali veľké problémy so žoldnierskym vojskom v službách Kartága, pretože žoldnierom nevyplatili niekoľkomesačný žold. Zo Sicílie síce posielali žoldnierov v menších skupinách, ale ani tak im nevyplatili žold a žoldnieri sa vzbúrili. Hamilkar potlačil povstanie žoldnierov až v roku 237 pred Kr. Po strate Sicílie, Sardínie a Korziky (všetky tri ostrovy získal Rím ako náhradu za vojenské škody v prvej púnskej vojne) mu udelili diktátorské právomoci a podporoval kolonizačnú politiku Kartága v Hispánii, kde bojoval proti domácim kmeňom. Vplyv Kartága v Hispánii rozšíril až po rieku Ebro. Zahynul v boji v roku 229 pred Kr. Jeho synmi boli Hannibal, Hasdrubal a Mago.